**Хөвсгөл аймгийн Төмөрбулаг сумын соёлын төвийг 2017-2021 онд хөгжүүлэх хөтөлбөр**

**Алсын хараа:** Соёлтой орчин , чанартай үйлчилгээ

**Эрхэм зорилго:**Орчин үеийн нийгмийн шаардлагад нийцсэн, орон нутгийн иргэдийн соёлын эрэлт хэрэгцээг бүрэн хангахуйц, мэргэжлийн боловсон хүчинд тулгуурласан, соёл урлагийн хотгойд төвийг бий болгоно.

**Үнэт зүйлс:** Авьяас билэг, хамтын хөдөлмөр, соёлтой үйлчилгээ, эелдэг харилцаа, шинэлэг санаа, бүтээлч чадвар

|  |  |
| --- | --- |
|  ***Давуу тал*** |  ***Сул тал*** |
| 1. Интернетэд холбогдсон
2. Байнгын үйл ажиллагаатай
3. Шинэ байр баригдаж байгаа
4. Үндэсний хөгжимөөр бүрэн хангагдсан
5. Гэрэлтүүлгээр бүрэн хангагдсан
6. Урлагийн хувцас хэрэглэлээр хангагдсан
7. Олон улсын төсөл хөтөлбөрт хамрагддаг
8. Мэргэжлийн боловсон хүчнээр хангагдсан
 |  1. Техник хэрэгсэл муу, дутуу 2. Хөдөөгийн иргэдэд соёлын  үйлчилгээ хүргэх машин байхгүй 3. Ашиглалтын хугацаа дууссан байранд  үйл ажиллагаа явуулж байгаа 4. Нэгдсэн дулаанд холбогдоогүй    |
|  ***Боломж*** |  ***Саад бэрхшээл*** |
| 1. Тухайн байгууллагад 6-25 жил ажилласан туршлагатай албан хаагчидтай
2. Цахим номын сантай
3. Төсөл хөтөлбөр хэрэгжүүлэх боломжтой
 |  1. Байгууллагын өрөө тасалгаа бага 2. Үйлчилгээ үзүүлэх автомашингүй  3. Төсөв бага 4. Төрөөс баримтлах бодлого шийдвэрийг хэрэгжүүлэх хөрөнгө байхгүй |

**Нэг: Хөтөлбөрийн эрх зүйн үндэс**

МУ-ын төрөөс баримтлах бодлого, соёлын тухай хууль, соёлын өвийг хамгаалах тухай хууль, засгийн газраас гаргасан үндэсний хөтөрбөрүүдийн хүрээнд соёлын үйл ажиллагааг явуулна.

**Хоёр: Хөтөлбөрийн үндэслэл**

МУ-ын хууль тогтоомжийн хэрэгжилтийг хангаж, соёлын байгууллагын өнөөгийн байдал, хэтийн төлвийг тодорхойлох ажилчдыг тогтвор суурьшилтай ажиллуллах, мэдлэг чадварыг дээшлүүлж, тэдний бүрэн эрхээ хэрэгжүүлэх нийгмийн батлагааг ханган үйлчлүүлэгчдийг дээдэлсэн үйлчилгээг тасралтгүй явуулж, албан байгууллага аж ахуй нэгжүүдтэй уялдаа холбоотой ажиллаж, соёлын үйл ажиллагааны хүрээг өргөжүүлэх бэхжүүлж хөгжүүлэхэд чиглэгдэнэ.

**Гурав: Хөтөлбөрийн зорилго, зорилт**

**Зорилго:** Байгууллагын үйл ажиллагаа тогтмолжиж, албан байгууллага, аж хуй нэгж иргэдэд хүргэх соёлын олон талт үйлчилгээний чанар хүртээмж, үр дүнг сайжруулан, соёлын биет болон биет бус өвийг хадгалан хамгаалж, илрүүлэн, сэргээн засварлахад оршино.

**Зорилт:**

1. Ардын болон уламжлалт урлагийг хойч үедээ өвлүүлэн үлдээх
2. Монгол улсын засгийн газраас хэрэгжүүлж буй үндэсний хөтөлбөр, бусад хууль тогтоомжийг өөрийн орон нутгийн онцлогт нийцүүлэн зохион байгуулж иргэдийн оролцоог нэмэгдүүлэх.
3. Соёлын үйл ажиллагаа чанаржиж, орчин үеийн тохилог байр, хөгжим техник хэрэгсэл орчин үеийн урлагийн хувцасаар хангагдах
4. Соёлын. Биет болон биет бус өвийг нээн илрүүлэх, хадгалан хамгаалах өвлүүлэн уламжлуулах ажлыг зохион байгуулах
5. Номын санг цахимжуулж, мэдээллийн цогц төв болгох
6. Иргэдэд орчин үеийн урлаг соёлын үйлчилгээг шинэлэг байдлаар хүргэж ажиллах

**Хөтөлбөрийн хүрээнд хийгдэх ажлууд**

1. 1-р зорилтын хүрээнд
* Он цагийн уртад мартагдсан ардын болон уртын, үндэстэн ястны дуунууд язгуур урлагийг судалгааны үндсэн дээр сэргээн залуу үед сурталчилан хөгжүүлэх
* Соёлын төвийн дэргэд дуу, үндэсний хөгжмийн дугуйлан хичээллүүлэх
1. 2-р зорилтын хүрээнд
* Монгол улсын засгийн газраас хэрэгжүүлж буй үндэсний хөтөлбөрүүдийн хүрээнд орон нутагт хэрэгжүүлэх дэд хөтөлбөрийг боловсруулан төлөвлөгөө гаргаж ажиллах
* Иргэд хөдөлмөрчдөөс соёлын үйл ажиллагаатай холбоотой санал авч түүнийг үндэслэн үйл ажиллагаа явуулах
* Сумын ард иргэдийн дунд соёлын олон талт үйл ажиллагааг байнга зохион явуулах
1. 3-р зорилтын хүрээнд
* Шинэ соёлын төвийн барилгийг ашиглалтанд оруулах
* Номын санг стандартын дагуу тохижуулж орчин нөхцлийг сайжруулах
* Орон нутаг судлах танхимыг стандартын дагуу тохижуулж сан хөмрөгийг нэмэгдүүлэх
* Соёл урлагийн үйлчилгээний орчин сайжруулах
1. 4-р зорилтын хүрээнд
* Соёлын өвийг хамгаалах зорилгоор бүх насны хүмүүст зориулсан мэдээлэл, танин мэдэхүйн сургалт сурталчилгаа явуулах
* Соёлын үл хөдлөх дурсгалт зүйлийг илрүүлэн, маягтын дагуу бүртгэж дагалдах баримтуудыг бүртгэл мэдээллийн санд оруулах
* Дурсгалыг аливаа гадны нөлөөллөөс хамгаалалтанд авч, ойролцоох иргэд болон багийн засаг дарга нартай хамтран ажиллах гэрээ байгуулах
* Соёлын биет бус өвийг өвлөн уламжлагчдыг маягтын дагуу нэмж бүртгэн гэрчилгээжүүлэх
* Соёлын биет болон биет бус өвийг нээн хөгжүүлэх хадгалж хамгаалах өвлүүлэн, уламжлуулах сургалтыг зохион байгуулах
* Иргэдийн гар дээр байгаа соёлын хөдлөх биет өвийг маягтын дагуу бүртгэж зурагжуулан бүртгэл мэдээллийн санд бүртгэх
1. 5-р зорилтын хүрээнд
* Номын сангийн фондыг нэмэгдүүлэх
* Дэлхийн зөн ОУБ-д хэрэгжүүлж буй төсөл хөтөлбөр бичин номын санг ном хэвлэл орчин үеийн техник хэрэгслээр хангах
* Номын сангийн ном хэвлэлийг программд шивж цахимжуулан, интернет төв байгуулах
* Мэдээллийн цогц төв байгуулах
1. 6-р зорилтын хүрээнд
* Иргэдийн чөлөөт цагийг зөв боловсон өнгөрүүлэх төрөл бүрийн уралдаан тэмцээнийг шинэлэг хэлбэрээр тогтмол зохион байгуулах
* Хөдөөгийн багийн иргэдэд соёл урлагийн үйлчилгээг чанартай хүргэх
* Соёлын төвийн дэргэд урлагийн болон спортын төрөл бүрийн дугуйлан хичээллүүлэх

**Дөрөв: Хөтөлбөрийн удирдлага зохион байгуулалт**

 Хөтөлбөрийн хэрэгжилтэнд байгууллагын хэмжээнд удирдлага төлөвлөлтөөр хангах зохицуулах, хэрэгжилтэнд хяналт тавих үүргийг БСУГ-ын соёлын ажил хариуцсан мэргэжилтэн, суманд сумын засаг дарга, соёлын төвийн захирал гүйцэтгэнэ.

 Хөтөлбөрийн хэрэгжүүлэх ажлыг орон нутагтаа зохион байгуулахыг сумын засаг дарга, захирал хариуцна. Түүх соёлын дурсгалыг сэргээн засварлах ажлыг соёлын өвийг хамгаалах тухай хуульд заасны дагуу соёлын асуудал хариуцсан төрийн захиргааны төв байгууллагаас эрх авсан түүх соёлын дурсгалт зүйлийн сэргээн засварлах мэргэжлийн байгууллага гүйцэтгэнэ.

**Тав: Хөтөлбөр хэрэгжүүлэх хугацаа**

 Соёлын төвийн үйл ажиллагааг хөгжүүлэх хөтөлбөрийг 2017-2021 онд хэрэгжүүлнэ.

**Зургаа: Хөтөлбөр хэрэгжүүлэх үйл ажиллагааны**

**төлөвлөлт, санхүүжилт, төсөв**

Улсын төсөв

Орон нутгийн төсөв

Гадаад олон улсын байгууллагын хөрөнгө хандив

Хувийн хөрөнгө оруулалт

Байгууллагын өөрийн орлого

|  |  |  |
| --- | --- | --- |
| Соёлын төвийн үйл ажиллагааг хөгжүүлэх хөтөлбөрийг хэрэгжүүлэхэд шаардагдах нийт төсөв1270150000 | Улсын төсөв | 1225000000 |
| Орон нутгийн төсөв | 4000000 |
| Гадаад олон улсын байгууллагын хөрөнгө хандив | 10000000 |
| Байгууллагын өөрийн орлого | 6150000 |
| Хандив тусламж | 22000000 |
| Дүн | **1270150000** |

**Долоо. Хөтөлбөрийн үр дүн**

Хөтөлбөрийг хэрэгжүүлснээр дараах үр дүнд хүрнэ.

1. Мартагдсан ардын болон уртын дуу, ая аялга, хөгжмийн бүтээлүүд сэргээгдэж соёлын өвийн мэдээллийн санд бүртгэгдсэн байна.
2. Соёлын өвийг хамгаалах сурталчлах талаар бүх насны хүмүүст зориулсан баримтат бичлэг хийгдэнэ.
3. Орон нутагт байгаа түүх соёлын үл хөдлөх дурсгалыг иргэд аж ахуй нэгжид гэрээгээр эзэмшүүлэн хамгаалсан байна.
4. Соёлын үйл ажиллагаа явуулахад таатай орчин бүрдүүлж тохилог соёлын төвтэй болно.
5. Номын сангийн орчин нөхцөл стандартын дагуу тохижсон байна.
6. Орон нутаг судлах танхимын орчин нөхцөл стандартад нийцсэн байна.
7. Ард иргэдийн соёлын мэдлэг чадварыг дээшлүүлж, төсвийн үр ашигтай зарцуулалтыг бий болгож санхүүгийн нөөц боломжийг нэмэгдүүлнэ.
8. Соёлын төвийн дэргэд ажиллах, дуу хөгжмийн дугуйлангууд тогтмол хичээллэнэ.
9. Хөдөөгийн иргэд урлаг уран сайхны цогц иж бүрэн үйлчилгээ авч хэвшсэн байна.
10. Соёлын төв, албан байгууллага, аж ахуйн нэгж иргэдийн хамтын ажиллагаа тогтмолжино.
11. Мэдээллийн техник хэрэгслээр хангагдана.

**Найм. Хөтөлбөрийн шалгуур үзүүлэлт**

Хөтөлбөрийг дараах шалгуур үзүүлэлтээр дүгнэнэ.

1. Соёлын төвийн үйл ажиллагааны чанар сайжирсан эсэх
2. Мартагдсан ардын болон уртын дууны дуу, хөгжмийн бүтээлүүд сэргээгдсэн байдал тоо
3. Соёлын өвийг хамгаалах сурталчлах талаар бүх насны хүмүүст зориулсан баримтат бичлэг хийгдсэн байх тоо
4. Орон нутагт байгаа түүх соёлын үл хөдлөх дурсгалыг иргэд аж ахуйн нэгжид гэрээгээр эзэмшүүлсэн байдал тоо
5. Соёлын төвийн барилга шинээр баригдаж бүрэн тохижсон байх
6. Соёлын төвийн дэргэд дуу, хөгжмийн дугуйлан ажиллаж тогтмолжсон уран бүтээлийн тоо
7. Хөдөөгийн иргэд урлаг уран сайхны цогц иж бүрэн үйлчилгээгээр үйлчлүүлж хэвшсэн тоо
8. Номын сан орчин үеийн техник хэрэгсэлтэй болсон байдал

Хөтөлбөр боловсруулсан

Соёлын төвийн эрхлэгч Б.Шүрэнцэцэг

2017.03.20

**Хөвсгөл аймгийн Төмөрбулаг сумын соёлын төвийг 2017-2021 онд хөгжүүлэх хөтөлбөрийн**

**хүрээнд хийгдэх ажлын төлөвлөгөө**

|  |  |  |  |  |  |  |
| --- | --- | --- | --- | --- | --- | --- |
| **№** | **Хийгдэх ажил** | **Хугацаа** | **Хариуцах эзэн** | **төсөв** | **Эх үүсвэр** | **Шалгуур үзүүлэлт** |
| **1-р зорилтын хүрээнд****Ардын болон уламжлалт урлагийг хойч үедээ өвлүүлэн үлдээх** |
| 1 | Соёлын биет бус өвийг өвлүүлэн уламжлуулах болон амьдрах ухааны сургалтын танхим байгуулж ажиллах | 2017-2018 он | Соёлын төв | 3000000 | Төсөл хөтөлбөрөөр | Хичээллэсэн сургалтын тоогоор |
| 2 | Он цагийн уртад мартагдсан ардын болон уртын, үндэстэн ястны дуу, язгуур урлагийн төрлөөр уралдаан тэмцээнүүдийг зохион байгуулах | 2017-2021 он | Соёлын төвСоёлын биет бус өв өвлөн уламжлагчид |  |  | Зохиогдсон уралдаан тэмцээний тоогоор |
| 3 | Он цагийн уртад мартагдсан ардын болон уртын, үндэстэн ястны дуунууд язгуур урлагийг судалгааны үндсэн дээр сэргээн илрүүлэх | 2017-20221он | Соёлын төв |  |  | Сэргээгдсэн өвийн тоогоор |
| 4 | Соёлын төвийн дэргэд дуу, үндэсний хөгжим, бүжгийн дугуйлан хичээллүүлэх танхимуудыг тохижуулах, | 2017-2018 он | Соёлын төв | 4000000 | Иргэдийн хандив, өөрийн орлого | Тохижсон байдал, |
| **2-р зорилтын хүрээнд****Монгол улсын засгийн газраас хэрэгжүүлж буй үндэсний хөтөлбөр, бусад хууль тогтоомжийг өөрийн орон нутгийн онцлогт нийцүүлэн зохион байгуулж иргэдийн оролцоог нэмэгдүүлэх.** |
| 5 | Монгол улсын засгийн газраас хэрэгжүүлж буй үндэсний хөтөлбөрүүдийн хүрээнд орон нутгийн онцлогт тохируулан дэд хөтөлбөр боловсруулж хэрэгжүүлэх | 2017-2021 он | Соёлын төв |  |  | Хөтөлбөрийн хэрэгжсэн хувиар |
| 6 | Соёлын үйл ажиллагаанд иргэдийн санал хүсэлтийг авч тусган ажиллах | 2017-2021 он | Соёлын төв |  |  | Иргэдийн сэтгэл ханамжаар |
| 7 | Орчин үеийн болон уламжлалт урлаг соёлын уралдаан тэмцээн, тоглолтуудыг тогтмол зохион байгуулах | 2017-2021 он | Соёлын төв |  |  | Зохиогдсон ажлын тоогоор |
| **3-р зорилтын хүрээнд****Соёлын үйл ажиллагаа чанаржиж, орчин үеийн тохилог байр, хөгжим техник хэрэгсэл орчин үеийн****урлагийн хувцасаар хангагдах** |
| 8 | Соёлын төвийн барилгыг ашиглалтанд оруулах | 2017 онд | Хөвсгөл суврага ХХК | 1200000000 | Улсын төсөв | Ашиглалтанд орсон байдал |
| 9 | Номын санг стандартын дагуу тохижуулах | 2017-2018 он | Соёлын төв | 2000000 | Хандив | Тохижсон байдал |
| 10 | Сум орон нутгийн түүхийг иргэдэд сурталчлах орон нутаг судлах танхимийг стандартын дагуу байгуулах | 2017-2018 он | Соёлын төв | 10000000 | Хандив | Тохижсон байдал |
| 11 | Шаардлага хангасан техник хэрэгслээр бүрэн хангах | 2017-2018 он | Соёлын төв | 15000000 | Улсын төсвөөр | Хангагдсан байдал |
| 12 | Иж бүрэн гэрэлтүүлэгтэй болох | 2017-2018 он | Соёлын төв | 3000000 | Аймгийн төсөв | Хангагдсан байдал |
| 13 | Орчин үеийн шаардлагад нийцсэн үзэгчдийн сандалтай болох | 2017-2018 он | Соёлын төв | 10000000 | Улсын төсөв | Хангагдсан байдал |
| 14 | Орчин үеийн шаардлага хангасан хувцас хэрэглэлээр хангах | 2017-2021 он | Соёлын төв | 2000000 | Хандив тусламжаар | Хийгдсэн хувцасны тоогоор |
| **4-р зорилтын хүрээнд****Соёлын биет болон биет бус өвийг нээн илрүүлэх, хадгалан хамгаалах, өвлүүлэн уламжлуулах****ажлыг зохион байгуулах** |
| 15 | Сургалтын танхимаар болон явуулын үйлчилгээгээр иргэдэд соёлын өвийн талаар сургалт сурталчилгааг тогтмол зохион байгуулах | 2017-2021 он | Соёлын төв |  |  | Зохиогдсон ажлын тоогоор |
| 16 | Соёлын биет өвийг шинээр илрүүлэх маягтын дагуу бүртгэж БМСанд оруулах ажлыг тухай бүр зохион байгуулах | 2017-2021 он | Соёлын төв |  |  | Бүртгэсэн өвийн тоогоор |
| 17 | Багийн засаг дарга нар болон хөдөөгийн иргэдтэй соёлын өвийг хамгаалах талаар гэрээ байгуулж хамтран ажиллах | 2017-2021 он | Соёлын төв |  |  | Хамгаалсан өвийн тоогоор |
| 18 | Соёлын биет бус өвийг өвлөн уламжлагчдыг маягтын дагуу бүртгэж БМСанд оруулах | 2017-2021 он | Соёлын төв |  |  | Бүртгэгдсэн хүний тоогоор |
| 19 | Иргэдийн гар дээр байршиж буй соёлын биет өвийг маягтын дагуу бүртгэж зурагжуулан БМСанд оруулах | 2017-2021 он | Соёлын төв |  |  | Бүртгэгдсэн өвийн тоогоор |
| 20 | Сумын иргэдийг угийн бичигжүүлэх аян өрнүүлж сумын өрхийг 100% хамруулах | 2017-2021 он | Соёлын төв | 1000000 | ЗДТГ Соёлын төвийн төсөв | Хамруулсан өрхийн тоогоор |
| 21 | Орон нутаг судлах танхимын үзмэрийг баяжуулах | 2017-2021 он | Соёлын төв |  |  | Үзмэр баяжилтын тоогоор |
| 22 | Хотгойд зоны ёс заншил онцлогийг илэрхийлсэн “Хотгойд танхим” байгуулах | 2017-2021 он | Соёлын төв | 150000 | Өөрийн орлого | Байгуулагдсан байдал |
| 23 | Сумын байгалийн үзэсгэлэнт газар, соёлын биет өв, алдартнуудын танилцуулга 25зураг бүхий үзэсгэлэн гаргах | 2017-2018 он | Соёлын төв | 3000000 | Хандив | Гаргасан үзэсгэлэнгийн тоогоор |
| 24 | Соёл урлагийн 70 жилийн түүхийг илтгэсэн номтой болох | 2017-2018 он | Соёлын төв | 5000000 | Хандив | Ном гарсан байдал |
| **5-р зорилтын хүрээнд****Номын санг цахимжуулж, мэдээллийн цогц төв болгох** |
| 25 | Номын сангийн фонд нэмэгдүүлэх | 2017-2021 он | Соёлын төв |  |  | Нэмэгдсэн номын тоогоор |
| 26 | Шинэ номын үзэсгэлэнг тухай бүр зохион байгуулах | 2017-2021 он | Соёлын төв |  |  | Үзэсгэлэн гаргаж үйлчилсэн хүний тоогоор |
| 27 | Номын сангийн уншигчдын тоог нэмэгдүүлж, уншигчдын дунд төрөл бүрийн үйл ажиллагааг тогтмол зохион байгуулах | 2017-2021 он | Соёлын төв |  |  | Уншигчдын тоон өсөлт, зохиогдсон ажлын тоогоор |
| 28 | Номын сангийн ном хэвлэлийг программд шивж бүрэн цахимжуулах | 2017-2021 он | Соёлын төв |  |  | Программд шивэгдсэн номын тоогоор |
| 29 | Номын санг орчин үеийн техник хэрэгслээр хангаж Интернет төв байгуулах | 2017-2019 он | Соёлын төв | 10000000 | Дэлхийн зөн ОУБ | Хангагдсан байдал |
| **6-р зорилтын хүрээнд****Иргэдэд орчин үеийн урлаг соёлын үйлчилгээг шинэлэг байдлаар хүргэж ажиллах** |
| 30 | Иргэдийн чөлөөт цагийг зөв боловсон өнгөрүүлэх бялдаржуулах төв байгуулах | 2017-2018 он | Соёлын төв | 2000000 | Өөрийн орлого | Байгуулагдсан байдал |
| 31 | Орчин үеийн өнгө аясыг илэрхийлсэн уралдаан тэмцээнийг зохион байгуулах | 2017-2021 он | Соёлын төв |  |  | Зохиогдсон ажлын тоогоор |
| 32 | Хөдөөгийн багийн иргэдэд номын сан, соёл урлаг, сургалт сурталчилгааны ажлыг улирал бүр зохион байгуулах | 2017-2021 он | Соёлын төв |  |  | Хамрагдсан хүний тоогоор |
| 33 | Соёлын төвийн дэргэд дуу, үндэсний хөгжим, бүжиг, найрал дууны дугуйлан хичээлүүлж,сургалтуудыг зохион байгуулах | 2017-2021 он | Соёлын төв |  |  | Хамрагдсан хүний тоогоор |
|  | **Нийт төсөв** |  |  | **1270150000** |  |  |

2017.03.20

Төлөвлөгөө гаргасан.Эрхлэгч Б.Шүрэнцэцэг